Návrh ROZHODNUTIE RADY, ktorým sa mení a dopĺňa príloha II a III k rozhodnutiu Rady z 9. júna 2011 o schválení Haagskeho dohovoru z 23. novembra 2007 o medzinárodnom vymáhaní výživného na deti a iných členov rodiny v mene Európskej únie /* COM/2013/035 final - 20123/0019 (NLE) */





DÔVODOVÁ SPRÁVA 1. KONTEXT NÁVRHU Cieľom Haagskeho dohovoru z roku 2007 o medzinárodnom vymáhaní výživného na deti a iných členov rodiny je zaistiť účinné medzinárodné vymáhanie výživného na deti a ďalších druhov vyživovacích povinností vyplývajúcich z rodinných vzťahov. Keďže prevažná väčšina pohľadávok na výživné sa týka detí, dohovor je predovšetkým opatrením na ochranu detí. Rada 31. marca 2011 prijala rozhodnutie o podpísaní Haagskeho dohovoru o výživnom z roku 2007 v mene Európskej únie. Dohovor bol Európskou úniou podpísaný 6. apríla 2011. Rada 9. júna 2011 prijala rozhodnutie o schválení Haagskeho dohovoru o medzinárodnom vymáhaní výživného na deti a iných členov rodiny v mene Európskej únie. Uloženie schvaľovacej listiny sa plánovalo po termíne 10. decembra 2012, stanovenom v článku 7 rozhodnutia Rady pre oznámenia členských štátov Komisii týkajúce sa kontaktných údajov ústredných orgánov určených v rámci dohovoru a informácií o právnych predpisoch, postupoch a službách uvedených v článku 57 dohovoru. Články 5 a 6 rozhodnutia Rady okrem toho ustanovujú, že Únia môže vzniesť výhradu v súlade s článkom 44 ods. 3, ako aj výhrady podľa článku 11 ods. 1) písm. g) a článku 44 ods. 1) a 2). Znenie vyhlásenia a výhrad je pripojené v prílohách II a III k rozhodnutiu Rady. Počas rokovaní bol stanovený termín 16. mája 2011 s cieľom umožniť členským štátom, aby poskytli informácie pre vyhlásenie a výhrady, ktoré má vykonať Únia v čase uloženia listiny o schválení. Avšak po prijatí rozhodnutia Rady 9. júna 2011, niektoré členské štáty považovali za potrebné zmeniť a doplniť svoje predchádzajúce vyhlásenie (Lotyšsko) alebo pripraviť ex novo znenie vyhlásenia a výhrad podľa článku 5 a 6 rozhodnutia Rady (Cyprus, Luxembursko a Portugalsko). Pred uložením listiny o schválení je preto potrebné prílohu II a III zodpovedajúcim spôsobom zmeniť a doplniť. 2. VÝSLEDKY KONZULTÁCIÍ SO ZAINTERESOVANÝMI STRANAMI Táto otázka bola predmetom diskusie v Rade počas stretnutí pracovnej skupiny pre občianskoprávne veci (všeobecné otázky), najmä z 11. júna 2012. Posledné žiadosti o zmeny a doplnenia príloh boli prijaté koncom roka júla 2012 a anglické preklady dňa 20. augusta 2012. Komisia informovala členské štáty, že návrh, ktorým sa mení a dopĺňa rozhodnutie Rady z 9. júna 2011, nebude prijatý skôr ako na konci novembra 2012. 20123/0019 (NLE) Návrh ROZHODNUTIE RADY, ktorým sa mení a dopĺňa príloha II a III k rozhodnutiu Rady z 9. júna 2011 o schválení Haagskeho dohovoru z 23. novembra 2007 o medzinárodnom vymáhaní výživného na deti a iných členov rodiny v mene Európskej únie RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä jej článok 81 ods. 3 prvý pododsek v spojení s článkom 218 ods. 6 druhým pododsekom písm. b) a článkom 218 ods. 8 druhým pododsekom prvou vetou, so zreteľom na návrh Európskej komisie, so zreteľom na stanovisko Európskeho parlamentu[1], keďže: (1) Príloha II k rozhodnutiu Rady 2011/432/EÚ ustanovuje výhradu, ktorú Európska únia vznesie pri schválení Haagskeho dohovoru z 23. novembra 2007 o medzinárodnom vymáhaní výživného na deti a iných členov rodiny v súlade s článkom 62 dohovoru. (2) Príloha III k rozhodnutiu Rady 2011/432/EÚ ustanovuje vyhlásenia, ktoré Európska únia vydá pri schválení Haagskeho dohovoru z 23. novembra 2007 o medzinárodnom vymáhaní výživného na deti a iných členov rodiny v súlade s článkom 63 dohovoru. (3) Členské štáty oznámili Komisii dodatočné zmeny a doplnenia výhrady a vyhlásení ustanovených v prílohe II a III. Je preto vhodné zmeniť a doplniť tieto prílohy pred uložením listiny o schválení Haagskeho dohovoru z 23. novembra 2007 o medzinárodnom vymáhaní výživného na deti a iných členov rodiny, PRIJALA TOTO ROZHODNUTIE: Článok 1 Prílohy II a III k rozhodnutiu Rady 2011/432/EÚ sa nahrádzajú zodpovedajúcimi prílohami k tomuto rozhodnutiu. Článok 2 Toto rozhodnutie nadobúda účinnosť v deň jeho prijatia. Článok 3 Toto rozhodnutie je určené členským štátom. V Bruseli Za Radu predseda PRÍLOHA II Výhrada, ktorú Európska únia vznesie pri schválení Haagskeho dohovoru z 23. novembra 2007 o medzinárodnom vymáhaní výživného na deti a iných členov rodiny (ďalej len „dohovor“) v súlade s článkom 62 dohovoru Európska únia vznáša túto výhradu ustanovenú v článku 44 ods. 3 dohovoru: Cyperská republika, Česká republika, Estónska republika, Helénska republika, Lotyšská republika, Litovská republika, Maďarská republika, Poľská republika, Slovenská republika, Švédske kráľovstvo a Spojené kráľovstvo Veľkej Británie a Severného Írska nesúhlasia s používaním francúzskeho jazyka v komunikácii medzi ústrednými orgánmi. Luxemburské veľkovojvodstvo nesúhlasí s použitím anglického jazyka v komunikácii medzi ústrednými orgánmi. ___________________ PRÍLOHA III Vyhlásenia, ktoré Európska únia vydá pri schválení Haagskeho dohovoru z 23. novembra 2007 o medzinárodnom vymáhaní výživného na deti a iných členov rodiny (ďalej len „dohovor“) v súlade s článkom 63 dohovoru 1. Vyhlásenie podľa článku 11 ods. 1 písm. g) dohovoru Európska únia vyhlasuje, že v členských štátoch uvedených nižšie musia iné žiadosti ako žiadosti podľa článku 10 ods. 1 písm. a) a ods. 2 písm. a) dohovoru obsahovať informácie alebo písomnosti uvedené pri jednotlivých členských štátoch: Belgické kráľovstvo: – Pri žiadostiach podľa článku 10 ods. 1 písm. e) a f) a ods. 2 písm. b) a c), úplný text rozhodnutia alebo rozhodnutí v overenej kópii alebo kópiách. Česká republika: – plnomocenstvo udelené ústrednému orgánu žiadateľom podľa článku 42. Spolková republika Nemecko: – štátnu príslušnosť oprávneného, jeho povolanie alebo zamestnanie, prípadne meno a adresu jeho zákonného zástupcu, – štátnu príslušnosť povinného, jeho povolanie alebo zamestnanie, ak sú oprávnenému známe, – pri žiadosti verejného orgánu, ktorý si uplatňuje nárok z prechodu pohľadávky, meno a kontaktné údaje osoby, z ktorej prešiel nárok na výživné, – pri indexácii vykonateľného nároku na výživné informácie potrebné na výpočet indexácie a pri povinnosti zaplatiť zákonný úrok výšku zákonnej úrokovej sadzby a začiatok obdobia, za ktoré sa má úrok platiť. Lotyšská republika: – Žiadosť obsahuje informácie uvedené v príslušných formulároch odporúčaných a zverejnených Haagskou konferenciou medzinárodného práva súkromného, a je k nej pripojená aj potvrdenka o zaplatení štátnej dane v prípadoch, keď žiadateľ nie je oslobodený od platby dane alebo nedostane právne poradenstvo, ako aj dokumenty, ktoré potvrdzujú informácie uvedené v žiadosti, – žiadosť obsahuje osobný kód žiadateľa (ak mu bol v Lotyšskej republike pridelený) alebo identifikačné číslo, ak mu bolo pridelené, osobný kód odporcu (ak mu bol v Lotyšskej republike pridelený) alebo identifikačné číslo, ak mu bolo pridelené, osobné kódy všetkých osôb, pre ktoré sa žiada výživné (ak im boli v Lotyšskej republike pridelené), alebo ich identifikačné čísla, ak im boli pridelené, – k žiadostiam uvedeným v článku 10 ods. 1 písm. a), b), d) a f) a ods. 2 písm. a) a c) dohovoru, ktoré sa netýkajú výživného na deti (v zmysle článku 15 dohovoru), sa prikladá písomnosť, ktorá preukazuje rozsah, v akom sa žiadateľovi poskytla bezplatná právna pomoc v štáte pôvodu, a ktorá obsahuje informácie o druhu a výške využitej právnej pomoci a o ďalšej potrebnej právnej pomoci, _ k žiadostiam uvedeným v článku 10 ods. 1) písm. b) dohovoru sa prikladá písomnosť, ktorá uvádza žiadateľom vybraný spôsob presadzovania (konanie na vymáhanie hnuteľného majetku, finančných prostriedkov a/alebo nehnuteľného majetku povinného), _ k žiadostiam uvedeným v článku 10 ods. 1) písm. b) dohovoru sa prikladá písomnosť obsahujúca výpočet dlhu, _ k žiadostiam uvedeným v článku 10 ods. 1 písm. c), d), e) a f) a v odseku 2 písm. b) a c) dohovoru sa prikladajú písomnosti, ktoré zdôvodňujú informácie týkajúce sa finančnej situácie a výdavkov oprávneného a/alebo povinného. Poľská republika: I. Žiadosť podľa článku 10 ods. 1 písm. b): 1. Žiadosť o výkon rozhodnutia by mala obsahovať názov súdu, ktorý vydal rozsudok, dátum rozsudku a meno a priezvisko účastníkov konania. 2. Mali by sa k nej priložiť tieto písomnosti: – originál vykonateľného titulu (overené vyhotovenie rozsudku spolu s príkazom na jeho vykonanie), – podrobný zoznam dlžného výživného, – údaje o bankovom účte, na ktorý sa majú previesť vymáhané sumy, – kópia žiadosti s prílohami, – preklad všetkých písomnosti do poľského jazyka (profesionálnym) súdnym prekladateľom. 3. Žiadosť, odôvodnenie žiadosti, zoznam dlžného výživného a informácie o finančnej situácii povinného musia byť vlastnoručne podpísané oprávneným(-i) alebo – v prípade neplnoletých osôb – ich zákonným zástupcom. 4. Ak oprávnený nemá pôvodné vyhotovenie vykonateľného titulu, musí sa v žiadosti uviesť dôvod (napr. písomnosť sa stratila alebo bola zničená, alebo súd nevyhotovil vykonateľný titul). 5. V prípade straty vykonateľného titulu by sa mala priložiť žiadosť o vyhotovenie vykonateľného titulu namiesto strateného. II. Žiadosti podľa článku 10 ods. 1 písm. c) a d): 1. Žiadosť o vydanie rozhodnutia o priznaní výživného na dieťa by mala obsahovať výšku mesačnej sumy požadovanej v titule ako výživného pre každého oprávneného. 2. Žiadosť a odôvodnenie žiadosti musia byť vlastnoručne podpísané oprávneným(-i) alebo – v prípade neplnoletých osôb – ich zákonným zástupcom. 3. V odôvodnení žiadosti o vydanie rozhodnutia je potrebné uviesť všetky skutočnosti opodstatňujúce žiadosť a najmä uviesť: a) informácie o vzťahu medzi oprávneným a povinným: dieťa (dieťa pochádzajúce z manželstva/formálne uznané povinným/otcovstvo určené v súdnom konaní), iný pokrvný príbuzný, manžel(-ka), rozvedený(-á) manžel(-ka), iný sobášom spriaznený príbuzný; b) informácie o finančnej situácii oprávneného, a to najmä tieto údaje: – vek, zdravotný stav a dosiahnutá úroveň vzdelania oprávneného, – mesačné výdavky oprávneného (potraviny, oblečenie, osobná hygiena, prevencia, lieky, rehabilitácia, vzdelávanie, voľný čas, mimoriadne výdavky atď.), – (ak sa žiada o výživné na dieťa pre viacero osôb, mali by sa tieto údaje uviesť pre každú osobu jednotlivo), – vzdelanie rodiča, v ktorého starostlivosti sa nachádza maloletý oprávnený, jeho odborná kvalifikácia a skutočne vykonávané povolanie, – zdroje a výška mesačného príjmu rodiča, v ktorého starostlivosti sa nachádza oprávnený, – mesačné výdavky rodiča, v ktorého starostlivosti sa nachádza maloletý oprávnený, na jeho živobytie a živobytie iných na ňom závislých nezaopatrených osôb okrem oprávneného; c) informácie o finančnej situácii povinného by tiež mali obsahovať údaje o vzdelaní povinného, odbornej kvalifikácii a skutočne vykonávanom povolaní. 4. Malo by sa uviesť, ktoré z uvedených dôvodov sa majú uviesť pri vykonávaní dôkazov (napr. čítanie listín počas pojednávania, výsluch svedka(-ov), výsluch oprávneného alebo jeho zákonného zástupcu, výsluch povinného atď.). 5. Je potrebné uviesť každý požadovaný dôkazný prostriedok a všetky informácie potrebné na to, aby súd mohol takýto dôkaz vykonať. 6. Dokumenty by mali byť v písomnej forme a k žiadosti by sa mali priložiť pôvodné vyhotovenia alebo overené kópie. K písomnostiam vyhotoveným v cudzom jazyku by sa mal priložiť osvedčený preklad do poľského jazyka. 7. Svedkovia: mali by sa uviesť meno, priezvisko a adresa každého svedka. III. Žiadosť podľa článku 10 ods. 1 písm. e) a f): 1. Žiadosť o zmenu rozhodnutia o priznaní výživného musí obsahovať: a) názov súdu, ktorý vydal rozsudok, dátum rozsudku a meno a priezvisko účastníkov konania; b) výšku mesačnej sumy výživného požadovanej pre každého oprávneného namiesto pôvodne priznaného výživného. 2. V odôvodnení žiadosti by sa mala uviesť zmena okolností, ktorá opodstatňuje zmenu výšky výživného. 3. Žiadosť a odôvodnenie žiadosti musia byť vlastnoručne podpísané oprávneným(-i) alebo – v prípade neplnoletých osôb – ich zákonným zástupcom. 4. Malo by sa uviesť, ktoré z uvedených dôvodov sa majú uviesť pri vykonávaní dôkazov (napr. čítanie listín počas pojednávania, výsluch svedka(-ov), výsluch oprávneného alebo jeho zákonného zástupcu, výsluch povinného atď.). 5. Je potrebné uviesť každý požadovaný dôkazný prostriedok a všetky informácie potrebné na to, aby súd mohol takýto dôkaz vykonať. 6. Dokumenty by mali byť napísané a pripojené k žiadosti v origináli alebo vo forme overených kópií. K písomnostiam vyhotoveným v cudzom jazyku by sa mal priložiť osvedčený preklad do poľského jazyka. 7. Svedkovia: mali by sa uviesť meno, priezvisko a adresa každého svedka. IV. Žiadosť podľa článku 10 ods. 2 písm. b) a c): 1. Žiadosť o zmenu rozhodnutia o priznaní výživného musí obsahovať: a) názov súdu, ktorý vydal rozsudok, dátum rozsudku a meno a priezvisko účastníkov konania; b) výšku mesačnej sumy výživného požadovanej pre každého oprávneného namiesto pôvodne priznaného výživného. 2. V odôvodnení žiadosti by sa mala uviesť zmena okolností, ktorá opodstatňuje zmenu výšky výživného. 3. Žiadosť a odôvodnenie žiadosti musia byť vlastnoručne podpísané oprávneným(-i) alebo – v prípade neplnoletých osôb – ich zákonným zástupcom. 4. Malo by sa uviesť, ktoré z uvedených dôvodov sa majú uviesť pri vykonávaní dôkazov (napr. čítanie listín počas pojednávania, výsluch svedka(-ov), výsluch oprávneného alebo jeho zákonného zástupcu, výsluch povinného atď.). 5. Je potrebné uviesť každý požadovaný dôkazný prostriedok a všetky informácie potrebné na to, aby súd mohol takýto dôkaz vykonať. 6. Dokumenty by mali byť napísané a pripojené k žiadosti v origináli alebo vo forme overených kópií. K písomnostiam vyhotoveným v cudzom jazyku by sa mal priložiť osvedčený preklad do poľského jazyka. 7. Svedkovia: mali by sa uviesť meno, priezvisko a adresa každého svedka. Portugalská republika: I. Žiadosť podľa článku 10 ods. 1 písm. b): – okrem dokumentov uvedených v článku 25 musí žiadosť o výkon rozhodnutia sprevádzať: 1. podrobný zoznam dlžného výživného a pri indexácii vykonateľného nároku na výživné informácie potrebné na výpočet indexácie, pri povinnosti zaplatiť zákonný úrok výšku zákonnej úrokovej sadzby a začiatok obdobia, za ktoré sa má úrok platiť, 2. úplná identifikácia bankového účtu, na ktorý musia byť sumy postúpené. II. Žiadosti podľa článku 10 ods. 1 písm. c) a d): – v zmysle článku 15 je potrebné k žiadosti o vydanie rozhodnutia o priznaní výživného na dieťa pripojiť tieto doklady: 1. mesačná výška výživného na dieťa, o ktoré sa žiada v mene každého oprávneného; 2. odôvodnenie žiadosti o vydanie rozhodnutia, ktoré musí obsahovať všetky fakty na podporu žiadosti a poskytnúť informácie o: a) vzťahu medzi oprávneným a povinným: dieťa (dieťa pochádzajúce z manželstva/formálne uznané povinným/otcovstvo určené v súdnom konaní), vrátane predloženia osvedčenie preukazujúceho rodičovstvo/adopciu; b) finančnej situácii právneho zástupcu oprávneného (oprávnených) (rodiča alebo opatrovníka), ktorá musí obsahovať údaje o: – mesačných výdavkoch na výživné: potraviny, zdravotná starostlivosť, oblečenie, ubytovanie, vzdelávanie (pokiaľ sa výživné na dieťa žiada pre viac ako jednu oprávnenú osobu, mali by uvedené údaje byť poskytnuté pre každú z nich); – zdrojoch a výške mesačného príjmu rodiča, v ktorého starostlivosti sa nachádza oprávnený, – mesačných výdavkoch rodiča, v ktorého starostlivosti sa nachádza maloletý oprávnený, na jeho živobytie a živobytie iných na ňom závislých nezaopatrených osôb; 3. žiadosť a dôvody podania žiadosti, podpísaná osobne oprávneným(-i) alebo – v prípade neplnoletých osôb – ich zákonným zástupcom. III. Žiadosť podľa článku 10 ods. 1 písm. e) a f): – žiadosť o zmenu rozhodnutia o priznaní výživného musí obsahovať: 1. názov súdu, ktorý vydal rozhodnutie, dátum vydania rozsudku a identifikáciu účastníkov konania; 2. výšku mesačnej sumy výživného požadovanej pre každého oprávneného namiesto pôvodne priznaného výživného; 3. v rámci odôvodnenia údaje o zmene okolností, ktorá opodstatňuje žiadosť o zmenu výšky výživného; 4. podporné dokumenty – originály alebo overené kópie – mal by byť vypracovaný ich zoznam a priložený k žiadosti; 5. Žiadosť a jej odôvodnenie musia byť osobne podpísané oprávneným(-i) alebo v prípade neplnoletosti jeho/ich zákonným zástupcom; IV. Žiadosť podľa článku 10 ods. 2 písm. b) a c): – Žiadosť o zmenu rozhodnutia o priznaní výživného (predložená povinným) musí obsahovať: 1. názov súdu, ktorý vydal rozhodnutie, dátum vydania rozsudku a identifikáciu účastníkov konania; 2. výšku mesačnej sumy výživného požadovanej pre každého oprávneného namiesto pôvodne priznaného výživného; 3. v rámci odôvodnenia údaje o zmene okolností, ktorá opodstatňuje žiadosť o zmenu výšky výživného; 4. podporné dokumenty – originály alebo overené kópie – mal by byť vypracovaný ich zoznam a priložený k žiadosti; 5. Žiadosť a jej odôvodnenie musia byť osobne podpísané povinným(-i). _______________ Slovenská republika: – informácie o štátnej príslušnosti všetkých zúčastnených strán. Spojené kráľovstvo Veľkej Británie a Severného Írska: Žiadosť podľa článku 10 ods. 1 písm. b): Anglicko a Wales Originál a/alebo overená kópia rozhodnutia; osvedčenie o vykonateľnosti; doklad o dlžnom výživnom; dokument, v ktorom sa uvádza, že povinný sa zúčastnil na pôvodnom pojednávaní, a ak sa na ňom nezúčastnil, dokument preukazujúci, že povinnému bolo toto konanie oznámené a bolo mu doručené predvolanie, alebo že mu bolo oznámené pôvodné rozhodnutie a bola mu poskytnutá možnosť obhajoby alebo odvolať sa; doklad o mieste pobytu a zamestnania povinného; doklad o totožnosti povinného; fotografia povinného, ak je k dispozícii; dokument, v ktorom sa uvádza, v akom rozsahu žiadateľ využil bezplatnú právnu pomoc; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; v prípade potreby overená kópia sobášneho listu. V prípade potreby overená kópia rozhodnutia alebo inej listiny preukazujúca zánik manželstva alebo iného vzťahu. Škótsko Originál a/alebo overená kópia rozhodnutia; osvedčenie o vykonateľnosti; doklad o dlžnom výživnom; dokument, v ktorom sa uvádza, že povinný sa zúčastnil na pôvodnom pojednávaní, a ak sa na ňom nezúčastnil, dokument preukazujúci, že povinnému bolo toto konanie oznámené, alebo že mu bolo oznámené pôvodné rozhodnutie a bola mu poskytnutá možnosť odvolať sa; doklad o mieste pobytu povinného; doklad o totožnosti povinného; fotografia povinného, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie. Severné Írsko Originál a/alebo overená kópia rozhodnutia; osvedčenie o vykonateľnosti; doklad o dlžnom výživnom; dokument, v ktorom sa uvádza, že povinný sa zúčastnil na pôvodnom pojednávaní, a ak sa na ňom nezúčastnil, dokument preukazujúci, že povinnému bolo toto konanie oznámené, alebo že mu bolo oznámené pôvodné rozhodnutie a bola mu poskytnutá možnosť odvolať sa; doklad o mieste pobytu a zamestnania povinného; doklad o totožnosti povinného; fotografia povinného, ak je k dispozícii; dokument, v ktorom sa uvádza, v akom rozsahu žiadateľ využil bezplatnú právnu pomoc; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; v prípade potreby overená kópia sobášneho listu. Žiadosť podľa článku 10 ods. 1 písm. c): Anglicko a Wales Dokumenty týkajúce sa majetkových pomerov – príjmy/výdavky/majetok; doklad o mieste pobytu a zamestnania odporcu; doklad o totožnosti odporcu; fotografia odporcu, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; v prípade potreby overená kópia sobášneho listu; v prípade potreby overená kópia rozhodnutia alebo inej listiny preukazujúca zánik manželstva alebo iného vzťahu. Kópia akýchkoľvek relevantných súdnych rozhodnutí; žiadosť o právnu pomoc; v prípade potreby dokument dokazujúci rodičovstvo; akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Škótsko Dokumenty týkajúce sa majetkových pomerov – príjmy/výdavky/majetok; doklad o mieste pobytu odporcu; doklad o totožnosti odporcu; fotografia odporcu, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; v prípade potreby overená kópia sobášneho listu; žiadosť o právnu pomoc; v prípade potreby dokument dokazujúci rodičovstvo. Severné Írsko Dokumenty týkajúce sa majetkových pomerov – príjmy/výdavky/majetok; doklad o mieste pobytu a zamestnania odporcu; doklad o totožnosti odporcu; fotografia odporcu, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; v prípade potreby overená kópia sobášneho listu; v prípade potreby overená kópia dočasného rozhodnutia o rozvode; kópia akýchkoľvek relevantných súdnych rozhodnutí; žiadosť o právnu pomoc; v prípade potreby dokument dokazujúci rodičovstvo; akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Žiadosť podľa článku 10 ods. 1 písm. d): Anglicko a Wales Overená kópia rozhodnutia týkajúceho sa článku 20 alebo článku 22 písm. b) alebo e) spolu s písomnosťami relevantnými pre prijatie takéhoto rozhodnutia; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov – príjmy/výdavky/majetok; doklad o mieste pobytu a zamestnania odporcu; doklad o totožnosti odporcu; fotografia odporcu, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; v prípade potreby overená kópia sobášneho listu; v prípade potreby overená kópia rozhodnutia alebo inej listiny preukazujúca zánik manželstva alebo iného vzťahu; kópia akýchkoľvek relevantných súdnych rozhodnutí; v prípade potreby dokument dokazujúci rodičovstvo; akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Škótsko Ako v prípade vyššie uvedeného článku 10 ods. 1 písm. c). Severné Írsko Overená kópia rozhodnutia týkajúceho sa článku 20 alebo článku 22 písm. b) alebo e) spolu s písomnosťami relevantnými pre prijatie takéhoto rozhodnutia; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov – príjmy/výdavky/majetok; doklad o mieste pobytu a zamestnania odporcu; doklad o totožnosti odporcu; fotografia odporcu, ak je k dispozícii; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; v prípade potreby overená kópia sobášneho listu; v prípade potreby overená kópia dočasného rozhodnutia o rozvode; kópia akýchkoľvek relevantných súdnych rozhodnutí; v prípade potreby dokument dokazujúci rodičovstvo; akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Žiadosť podľa článku 10 ods. 1 písm. e): Anglicko a Wales Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; písomnosti relevantné z hľadiska zmeny situácie dieťaťa/detí; v prípade potreby dokumenty týkajúce sa rodinného stavu žiadateľa/odporcu; Kópia akýchkoľvek relevantných súdnych rozhodnutí; Akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Písomné vyhlásenie o tom, že obe strany sa zúčastnili na konaní, a ak sa na konaní zúčastnil len žiadateľ, originál alebo overená kópia dokladu preukazujúceho doručenie oznámenia o konaní druhej strane. Škótsko Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby školské vysvedčenie; písomnosti relevantné z hľadiska zmeny situácie dieťaťa/detí. Severné Írsko Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; písomnosti relevantné z hľadiska zmeny situácie dieťaťa/detí; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Žiadosť podľa článku 10 ods. 1 písm. f): Anglicko a Wales Originál a/alebo overená kópia rozhodnutia, ktoré sa má zmeniť; dokument, v ktorom sa uvádza, že povinný sa zúčastnil na pôvodnom pojednávaní, a ak sa na ňom nezúčastnil, dokument preukazujúci, že povinnému bolo toto konanie oznámené, alebo že mu bolo oznámené pôvodné rozhodnutie a bola mu poskytnutá možnosť odvolať sa; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; osvedčenie o vykonateľnosti; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; písomnosti relevantné z hľadiska zmeny situácie dieťaťa/detí; v prípade potreby overená kópia sobášneho listu; v prípade potreby overená kópia rozhodnutia alebo inej listiny preukazujúca zánik manželstva alebo iného vzťahu; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; doklad o mieste pobytu a zamestnania povinného; doklad o totožnosti povinného; fotografia povinného, ak je k dispozícii; Akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Písomné vyhlásenie o tom, že obe strany sa zúčastnili na konaní, a ak sa na konaní zúčastnil len žiadateľ, originál alebo overená kópia dokladu preukazujúceho doručenie oznámenia o konaní druhej strane. Škótsko Originál a/alebo overená kópia rozhodnutia, ktoré sa má zmeniť; dokument preukazujúci, že povinnému bolo toto konanie oznámené, alebo že mu bolo oznámené pôvodné rozhodnutie a bola mu poskytnutá možnosť odvolať sa; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; osvedčenie o vykonateľnosti; v prípade potreby školské vysvedčenie; písomnosti relevantné z hľadiska zmeny situácie dieťaťa/detí; v prípade potreby dokumenty týkajúce sa rodinného stavu žiadateľa/odporcu; doklad o mieste pobytu povinného; doklad o totožnosti povinného; fotografia povinného, ak je k dispozícii. Severné Írsko Originál a/alebo overená kópia rozhodnutia, ktoré sa má zmeniť; dokument, v ktorom sa uvádza, že povinný sa zúčastnil na pôvodnom pojednávaní, a ak sa na ňom nezúčastnil, dokument preukazujúci, že povinnému bolo toto konanie oznámené, alebo že mu bolo oznámené pôvodné rozhodnutie a bola mu poskytnutá možnosť odvolať sa; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; osvedčenie o vykonateľnosti; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; písomnosti relevantné z hľadiska zmeny situácie dieťaťa/detí; v prípade potreby overená kópia sobášneho listu; v prípade potreby overená kópia dočasného rozhodnutia o rozvode; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; doklad o mieste pobytu a zamestnania povinného; doklad o totožnosti povinného; fotografia povinného, ak je k dispozícii; akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Žiadosť podľa článku 10 ods. 2 písm. b): Anglicko a Wales Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby školské vysvedčenie; písomnosti relevantné z hľadiska zmeny situácie dieťaťa/detí; v prípade potreby dokumenty týkajúce sa rodinného stavu žiadateľa/odporcu; Kópia akýchkoľvek relevantných súdnych rozhodnutí; Akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Škótsko Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby školské vysvedčenie; písomnosti relevantné z hľadiska zmeny situácie dieťaťa/detí. Severné Írsko Kópia rozhodnutia, ktoré sa má zmeniť; dokumenty týkajúce sa majetkových pomerov žiadateľa/odporcu – príjmy/výdavky/majetok; žiadosť o právnu pomoc; v prípade potreby školské vysvedčenie; písomnosti relevantné z hľadiska zmeny situácie dieťaťa/detí; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Žiadosť podľa článku 10 ods. 2 písm. c): Anglicko a Wales Originál a/alebo overená kópia rozhodnutia, ktoré sa má zmeniť; osvedčenie o vykonateľnosti; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; písomnosti relevantné z hľadiska zmeny situácie dieťaťa/detí; v prípade potreby overená kópia sobášneho listu; v prípade potreby overená kópia rozhodnutia alebo inej listiny preukazujúca zánik manželstva alebo iného vzťahu; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; doklad o mieste pobytu a zamestnania oprávneného; doklad o totožnosti oprávneného; fotografia oprávneného, ak je k dispozícii; akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Škótsko Originál a/alebo overená kópia rozhodnutia, ktoré sa má zmeniť; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; v prípade potreby školské vysvedčenie; písomnosti relevantné z hľadiska zmeny finančnej situácie žiadateľa; doklad o mieste pobytu oprávneného; doklad o totožnosti oprávneného; fotografia oprávneného, ak je k dispozícii. Severné Írsko Originál a/alebo overená kópia rozhodnutia, ktoré sa má zmeniť; osvedčenie o vykonateľnosti; dokument, v ktorom sa uvádza, v akom rozsahu žiadateľ využil bezplatnú právnu pomoc; dokumenty týkajúce sa majetkových pomerov žiadateľa/odporcu – príjmy/výdavky/majetok; v prípade potreby overená kópia rodného listu alebo osvedčenia o adopcii dieťaťa/detí; v prípade potreby školské vysvedčenie; písomnosti relevantné z hľadiska zmeny situácie dieťaťa/detí; v prípade potreby overená kópia sobášneho listu; v prípade potreby overená kópia dočasného rozhodnutia o rozvode; v prípade potreby dokumenty týkajúce sa rodinného stavu žiadateľa/odporcu; kópia akýchkoľvek relevantných súdnych rozhodnutí; doklad o mieste pobytu a zamestnania oprávneného; doklad o totožnosti oprávneného; fotografia oprávneného, ak je k dispozícii; Akékoľvek iné písomnosti uvedené v článku 16 ods. 3, článku 25 ods. 1 písm. a), b) a d) a ods. 3 písm. b) a v článku 30 ods. 3, ak sú relevantné. Všeobecne: Pokiaľ ide o žiadosti podľa článku 10 vrátane článku 10 ods. 1 písm. a) a článku 10 ods. 2 písm. a), ústrednému orgánu Anglicka a Walesu by sa mali doručiť tri kópie každého dokumentu spolu s prekladmi do angličtiny (ak je to potrebné). Pokiaľ ide o žiadosti podľa článku 10 vrátane článku 10 ods. 1 písm. a) a článku 10 ods. 2 písm. a), ústrednému orgánu Severného Írska by sa mali doručiť tri kópie každého dokumentu spolu s prekladmi do angličtiny. 2. Vyhlásenie podľa článku 44 ods. 1 dohovoru Európska únia vyhlasuje, že nižšie uvedené členské štáty akceptujú okrem žiadostí a súvisiacich písomností v ich úradných jazykoch aj žiadosti a súvisiace písomnosti preložené do jazykov uvedených pri jednotlivých členských štátoch: Česká republika: slovenský jazyk Estónska republika: anglický jazyk Litovská republika: anglický jazyk Cyperská republika: anglický jazyk Slovenská republika: český jazyk. 3. Vyhlásenie podľa článku 44 ods. 2 dohovoru Európska únia vyhlasuje, že dokumenty Belgického kráľovstva sa musia vypracovať alebo preložiť do francúzštiny, holandčiny alebo nemčiny v závislosti od časti belgického územia, kde sa dokumenty predkladajú. Informácie o tom, ktorý jazyk sa má použiť v danej časti belgického územia, je k dispozícii v Príručke prijímajúcich agentúr podľa nariadenia Európskeho parlamentu a Rady (ES) č. 1393/2007 z 13. novembra 2007 o doručovaní súdnych a mimosúdnych písomností v občianskych a obchodných veciach v členských štátoch (doručovanie písomností). Táto príručka je dostupná na webovej stránke: http://ec.europa.eu/justice_home/judicialatlascivil/html/index_sk.htm. Kliknite na: „Doručovanie písomností [nariadenie Rady (ES) č. 1393/2007]/Dokumenty/Príručka/Belgicko/Geographical areas of competence (s. 42 a nasl.) alebo zadajte priamo túto adresu: http://ec.europa.eu/justice_home/judicialatlascivil/html/pdf/manual_sd_bel.pdf a kliknite na „Geographical areas of competence“ (s. 42 a nasl.). ______________________ [1]